gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8201, del 29-12-2017 (2017/12596)

Oferta d'ocupació pública per a l'any 2017.
-------------------------------------------

### Dades del document

Número de DOGV
:   8201

Data del DOGV
:   29-12-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/12671


Data del document
:   22-12-2017

Organisme emissor
:   Ajuntament de Torrent

Tipus de document
:   Anunci

Descriptors 

:   * Torrent
    * concurs administratiu

Oferta d'ocupació pública per a l'any 2017. [2017/12347]  
De conformitat amb l'establit en l'art. 70.2 del text refós de la Llei de l'Estatut Bàsic de l'Empleat Públic, es fa públic que la Junta de Govern Local d'aquest Ajuntament, en sessió celebrada en data 20 de desembre de 2017, de conformitat amb les competències atribuïdes en l'art. 127.1.h) de la Llei 7/1985, de 2 d'abril, ha aprovat la següent:  
  
  
  
Oferta d'ocupació pública 2017  
  
Grup/  
subgrup Classificació Nre.  
Places Denominació  
y codi Torn  
A1 Escala administració especial. subescala técnica.  
Clase técnics   
superiors 1 Arquitecte/a  
(064J759788) Lliure  
A2 Escala administració especial. subescala técnica.  
Clase técnics mitjans 1 Enginyer/a tècnic/a en obres públiques  
(441N875351) Lliure  
C1 Escala administració especial.  
subescala serveis especials.  
Classe policia local i els seus auxiliars 3 Agent  
(607K587499, 216O193806 i 351V448908) 2 Torn lliure  
 1 Mobilitat  
  
  
  
Els processos selectius per a les places contingudes en la present Oferta d'ocupació pública hauran de convocar-se en el termini màxim de 12 mesos des de la seua aprovació.  
L'execució de l'Oferta d'ocupació pública haurà de desenvolupar-se dins del marc temporal establit en el text refós de la Llei de l'Estatut Bàsic de l'Empleat Públic.  
  
Torrent, 22 de desembre de 2017.- El tinent d'alcalde i delegat de l'Àrea de Personal. Firmat digitalment: José Antonio Castillejo Durán.
Diari Oficial de la Generalitat Valenciana


Sumari del DOGV 8011, del 30-03-2017 (2017/2503)

Informació pública de la segona versió inicial del Pla general estructural, de l'estudi ambiental i territorial estratègic.
---------------------------------------------------------------------------------------------------------------------------

### Dades del document

Número de DOGV
:   8011

Data del DOGV
:   30-03-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/2503


Data del document
:   23-03-2017

Organisme emissor
:   Ajuntament de Villagordo del Cabriel

Tipus de document
:   Anunci

Descriptors 

:   * Villargordo del Cabriel
    * administració local
    * pla d'urbanisme

Informació pública de la segona versió inicial del Pla general estructural, de l'estudi ambiental i territorial estratègic. [2017/2503]  
El Ple de l'Ajuntament de Villargordo del Cabriel ha adoptat un acord amb data 22 de març de 2017 amb els termes següents:  
  
Primer. Sotmetre a informació pública la segona versió preliminar del Pla general estructural de Villargordo del Cabriel i avaluació ambiental i territorial estratègica, mitjançant la publicació en Diari Oficial de la Generalitat Valenciana i en un mitjà de comunicació social de premsa escrita de gran difusió i en la pàgina web municipal, posant la documentació a disposició del públic per un termini de 45 dies hàbils per tal que puguen formular al·legacions i observacions; poden aportar tot tipus de documentació o mitjans de prova que es consideren adients en el seu suport.  
Segon. Realitzar consultes a les administracions públiques afectades i persones interessades, en els termes que preveu el document de referència (document d'abast) així com a empreses subministradores en els termes de l'article 53.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge.  
Tercer. Celebrar sessions explicatives obertes al públic sobre el contingut de l'ordenació futura i les alternatives presentades.  
Quart. Una vegada finalitzat el termini de participació pública i consultes, elaborar el document de participació pública, redactar una proposta de pla o programa, introduint les modificacions derivades de l'esmentat tràmit, i remetre tant la proposta de pla o programa com l'expedient d'avaluació ambiental i territorial estratègica a l'òrgan ambiental i territorial.  
Cinqué. Suspendre l'atorgament de tot tipus de llicències d'obra i edificació, parcel·lació, demolició, ambientals i d'espectacles i activitats recreatives que, en tot el terme municipal, contradiguen les determinacions de la segona versió preliminar del Pla general d'ordenació estructural i publicar aquest acord en Diari Oficial de la Generalitat Valenciana per al seu coneixement i efectes, sense perjudici de la seua immediata eficàcia de l'aprovació.  
Cosa que es publica per a general coneixement.  
  
Villargordo del Cabriel, 23 de març de 2017.- L'alcaldessa en funcions: Carmen Suárez Pérez.
Diari Oficial de la Generalitat Valenciana


Sumari del DOGV 8104, del 11-08-2017 (2017/6702)

CORRECCIÓ d'errades de la Resolució de 26 d'abril de 2017, de la Conselleria d'Educació, Investigació, Cultura i Esport, per la qual es concedeix l'autorització d'obertura i funcionament al centre docent de nova creació d'Educació Infantil de primer cicle denominat Britania, a Alacant.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8104

Data del DOGV
:   11-08-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/6702


Data del document
:   19-07-2017

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * centre d'ensenyament

CORRECCIÓ d'errades de la Resolució de 26 d'abril de 2017, de la Conselleria d'Educació, Investigació, Cultura i Esport, per la qual es concedeix l'autorització d'obertura i funcionament al centre docent de nova creació d'Educació Infantil de primer cicle denominat Britania, a Alacant. [2017/6702]  
S'ha advertit una errada en la publicació de la resolució esmentada (DOGV 8048, 25.05.2017), que es corregeix a continuació:  
  
En el resolc primer, a l'apartat referit a ensenyaments i capacitat màxima que s'autoritzen,  
On diu:  
«- 1 unitat per a escolars de 2 a 3 anys, amb 16 llocs escolars»;  
  
Ha de dir:  
«- 1 unitat per a escolars de 2 a 3 anys, amb 20 llocs escolars».  
  
València, 19 de juliol de 2017. El conseller d'Educació, Investigació, Cultura i Esport: Vicent Marzà Ibáñez.
Diari Oficial de la Generalitat Valenciana


Sumari del DOGV 8051, del 30-05-2017 (2017/4107)

Notificació de la sentència dictada en el procediment ordinari número 2/2016.
-----------------------------------------------------------------------------

### Dades del document

Número de DOGV
:   8051

Data del DOGV
:   30-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/4107


Organisme emissor
:   Jutjat de Primera Instància Número 17 de València

Tipus de document
:   Edicte

Notificació de la sentència dictada en el procediment ordinari número 2/2016. [2017/4107]  
Procediment ordinari (LPH 249.1.8) número 000002/2016  
De: Comunitat de Propietaris Doctor Zamenhoff, número 22.  
Procurador: Manuel Àngel Hernández Sanchis.  
Contra: Inversiones Diagu, SL, i Bankia, SA.  
Procuradora: Elena Gil Bayo.  
César Manuel Barona Sanchis, lletrat de l'Administració de justícia del Jutjat de Primera Instància número 17 de València, faig saber que en aquest jutjat s'ha ordenat la publicació d'aquest acte de comunicació:  
  
  
«Procediment: procediment ordinari (LPH 249.1.8) número 000002/2016.  
Demandant: Comunitat de Propietaris Doctor Zamenhoff, número 22.  
Demandat: Inversiones Diagu, SL, i Bankia, SA.  
Acte processal que es publica: Sentència número 168/2017.  
Objecte: notificar.  
Mode i termini d'impugnació: recurs d'apel·lació dins del termini de 20 dies hàbils.»  
  
El text íntegre de la resolució que es publica podrà ser consultat i/o obtindre'n una còpia, en hores d'audiència, a la secretaria d'aquest jutjat siti a l'avinguda del Professor López Piñero, 14, 4a planta (zona blava).  
  
  
València, 11 de maig de 2017.- El lletrat de l'Administració de justícia: César Manuel Barona Sanchis.
Diari Oficial de la Generalitat Valenciana


Sumari del DOGV 7952, del 05-01-2017 (2016/9714)

Formalització del contracte número CNMY15/IN10S/27. Petrer, direcció d'obra i coordinació de seguretat i salut de l'obra d'adequació/ampliació de 24 aules de secundària + 8 aules de batxiller + cafeteria + gimnàs en IES Azorín.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7952

Data del DOGV
:   05-01-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/9714


Data del document
:   30-11-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * adjudicació de contracte administratiu
    * contracte de serveis

Formalització del contracte número CNMY15/IN10S/27. Petrer, direcció d'obra i coordinació de seguretat i salut de l'obra d'adequació/ampliació de 24 aules de secundària + 8 aules de batxiller + cafeteria + gimnàs en IES Azorín. [2016/9714]  
1. Entitat adjudicadora  
a) Organisme: Conselleria d'Educació, Investigació, Cultura i Esport.  
b) Dependència que tramita l'expedient: Servei de Contractació.  
c) Número d'expedient: CNMY15/IN10S/27.  
  
2. Objecte del contracte  
a) Tipus de contracte: contracte de serveis.  
b) Descripció de l'objecte: direcció d'obra i coordinació de seguretat i salut de l'obra d'adequació/ampliació de 24 aules de secundària + 8 aules de batxiller + cafeteria + gimnàs en IES Azorín a Petrer (Alacant).  
c) Lots: no.  
d) Publicació: Diari Oficial de la Comunitat Valenciana número 7603, de 28.08.2015.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: diversos criteris  
c) Forma: obert.  
  
4. Pressupost de licitació  
167.479,74 euros.  
  
5. Formalització  
a) Data: 25 de juliol de 2016.  
b) Contractista: UTE Ms Ingenieros - Ordura Arquitectos, SLP.  
c) Nacionalitat: espanyola.  
d) Import d'adjudicació: 109.000,00 euros IVA exclòs.  
  
València, 30 de novembre de 2016.- El conseller d'Educació, Investigació, Cultura i Esport, p. d. (R 26.10.2016; DOGV 7906, 28.10.2016), el secretari autonòmic d'Educació i Investigació: Miguel Soler Gracia.
Diari Oficial de la Generalitat Valenciana


Sumari del DOGV 8049, del 26-05-2017 (2017/4018)

Notificació de la sentència dictada en el judici verbal número 158/2014.
------------------------------------------------------------------------

### Dades del document

Número de DOGV
:   8049

Data del DOGV
:   26-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/4018


Organisme emissor
:   Jutjat de Primera Instància Número 3 de Sagunt

Tipus de document
:   Edicte

Notificació de la sentència dictada en el judici verbal número 158/2014. [2017/4018]  
Judici verbal (250.2) número 158/2014-M  
Demandant: Operibérica, SAU.  
Procuradora: María Pilar Masip Larrabeiti.  
Demandada: Xiomara Espinosa Ramírez.  
De conformitat amb el que s'ha disposat en el procediment indicat més amunt, mitjançant aquest edicte faig saber que en el procediment indicat anteriorment s'ha dictat la sentència que l'encapçalament i la part dispositiva que, literalment, són com segueix:  
  
«Sentència número 107/2015  
Jutge que la dicta: Eduardo Estellés Arolas.  
Lloc: Sagunt.  
Data: 25 de novembre de 2015.  
Part demandant: Operibérica, SAU.  
Part demandada: Xiomara Espinosa Ramírez.  
Dispositiva  
Estime íntegrament la demanda formulada per la procuradora dels tribunals María Pilar Masip Larrabeiti, en nom i representació de l'entitat Codere Valencia, SA (Operibérica, SAU), contra Xiomara Espinosa Ramírez i, en virtut d'això, condemne Construcciones Algimia, SL, perquè, uan vegada siga ferma aquesta sentència, pague la suma de 2.867,19 euros a l'entitat Codere Valencia, SA (Operibérica, SAU), així com els interessos legals.  
Condemne el demandat al pagament de les costes processals.  
Notifiqueu aquesta resolució a les parts i feu-los saber que és ferma i que, en contra, no s'hi pot interposar el recurs d'apel·lació.»  
  
I perquè valga de notificació de forma legal segons el que s'ha ordenat en el procediment indicat abans, estenc aquest edicte.  
  
Sagunt, 6 de febrer de 2017.- El secretari judicial: Jesús Martínez Martínez.
Diari Oficial de la Generalitat Valenciana


Sumari del DOGV 8139, del 02-10-2017 (2017/8358)

Notificació de la sentència dictada en el judici verbal número 629/2016.
------------------------------------------------------------------------

### Dades del document

Número de DOGV
:   8139

Data del DOGV
:   02-10-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/8358


Organisme emissor
:   Jutjat de Primera Instància i Instrucció Número 3 de Villena

Tipus de document
:   Edicte

Notificació de la sentència dictada en el judici verbal número 629/2016. [2017/8358]  
De: Bodegas Ruiz, SA.  
Procurador: Jacob Botella Peidró.  
Contra: Visefo, CB.  
Procurador/a: -  
  
Noelia Egea Martínez, lletrada de l'Administració de justícia del Jutjat de Primera Instància i Instrucció número 3 de Villena, faig saber que en aquest jutjat se segueix el judici verbal (250.2) 000629/2016, seguit a instàncies de Bodegas Ruiz, SA, contra Visefo, CB, en què s'ha dictat sentència, en data 31 de juliol de 2017, la còpia íntegra de la qual es troba a disposició de la part en aquesta oficina judicial, i li faig saber que, en contra, no s'hi pot interposar recurs.  
I atés que el demandat, Visefo, CB, es troba en parador desconegut, expedisc aquest edicte a fi que li valga de notificació de forma deguda.  
  
  
Villena, 15 de setembre de 2017.- La lletrada de l'Administració de justícia: Noelia Egea Martínez.
Diari Oficial de la Generalitat Valenciana


Sumari del DOGV 8110, del 22-08-2017 (2017/6757)

Notificació de la interlocutòria dictada en el procediment de mesures provisionals coetànies número 183/2017.
-------------------------------------------------------------------------------------------------------------

### Dades del document

Número de DOGV
:   8110

Data del DOGV
:   22-08-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/6757


Organisme emissor
:   Jutjat de Primera Instància número 26 de València

Tipus de document
:   Anunci

Notificació de la interlocutòria dictada en el procediment de mesures provisionals coetànies número 183/2017. [2017/6757]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte faig saber que en les actuacions de família, peça de mesures provisionals coetànies (art. 773 LEC) número 000183/6484-RA, seguides a instàncies d'Alexandra Rivas Herrera contra Jairo Danilo Casa Casa, en situació de rebel·lia, en què, en data 27 de juny de 2017, s'ha dictat la Interlocutòria número 220/1017 que té la part dispositiva que és com segueix:  
  
«Part dispositiva  
Dispose l'adopció de les mesures provisionals següents:  
- Atribuïsc a Janeth Alexandra Rivas Herrera l'exercici exclusiu de la pàtria potestat sobre la filla menor, A., així com la guarda i custòdia.  
- No establisc a favor de Jairo Danilo Casa Casa un règim de visites, sense perjudici que el progenitor n'inste la instauració o l'establiment davant d'aquest jutjat i hi acredite que serà beneficiós per a la menor.  
- El pare contribuirà, en concepte de pensió d'aliments a favor de la seua filla, en la quantitat de 150 euros mensuals que seran abonats els cinc primers dies de cada mes en el compte corrent o d'estalvi que designe la mare. Aquesta quantitat s'actualitzarà, amb efectes d'1 de gener de cada any, mitjançant l'aplicació del percentatge de l'increment de l'índex de preus de consum elaborat per l'Institut Nacional d'Estadística. Les despeses extraordinàries, les necessàries en tot cas i les convenients amb l'acord previ o autorització judicial, seran sufragades al 50 % per ambdós progenitors.  
- Establisc la prohibició de traure la menor del territori nacional sense el consentiment de l'altre progenitor o, si no l'hi ha, autorització judicial.  
No és procedent fer un pronunciament especial en matèria de costes.  
Notifiqueu aquesta resolució a les parts i feu-los saber que, en contra, no s'hi podrà interposar cap recurs.  
Aquesta és la meua interlocutòria, que dispose, mane i firme. En done fe.»  
  
I perquè valga de notificació de forma deguda al demandat, Jairo Danilo Casa Casa, en situació de rebel·lia i parador ignorat, expedisc i firme aquest edicte.  
  
València, 27 de juny de 2017.- La lletrada de l'Administració de justícia: Alicia Ordeig Rabadán.
Diari Oficial de la Generalitat Valenciana


Sumari del DOGV 8151, del 18-10-2017 (2017/9166)

ACORD de 13 d'octubre de 2017, del Consell, d'autorització de l'expedient de rescabalament 3-38/17SCA per obligacions contretes amb Elsamex, SA, en 2016 i 2017.
----------------------------------------------------------------------------------------------------------------------------------------------------------------

### Dades del document

Número de DOGV
:   8151

Data del DOGV
:   18-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/9166


Data del document
:   13-10-2017

Organisme emissor
:   Conselleria d'Educació, Investigació, Cultura i Esport

Tipus de document
:   Acord

Descriptors 

:   * Conselleria d'Educació, Investigació, Cultura i Esport

ACORD de 13 d'octubre de 2017, del Consell, d'autorització de l'expedient de rescabalament 3-38/17SCA per obligacions contretes amb Elsamex, SA, en 2016 i 2017. [2017/9166]  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta del conseller d'Educació, Investigació, Cultura i Esport, el Consell, prèvia deliberació, en la reunió de 13 d'octubre de 2017,  
  
ACORDA  
  
Primer  
Autoritzar l'aprovació pel conseller d'Educació, Investigació, Cultura i Esport de l'expedient de rescabalament a favor de l'empresa Elsamex, SA, amb CIF A28657746, per import de cinquanta-huit mil quatre-cents vint-i-quatre euros i noranta-sis cèntims (58.424,96 ?), IVA inclòs, en concepte de despesa ocasionada per la prestació del servei de manteniment i consergeria del centre de Tecnificació Esportiva d'Alacant durant el període comprés entre l'1 de novembre de 2016 i el 30 de juny de 2017.  
  
Segon  
Autoritzar la imputació a l'exercici corrent de les obligacions econòmiques contretes en exercicis anteriors per import de catorze mil sis-cents sis euros i vint-i-quatre cèntims a favor de l'esmentada empresa.  
  
  
València, 13 d'octubre de 2017  
  
La consellera secretaria,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8002, del 17-03-2017 (2017/2198)

Informació pública del projecte de modificació puntual de l'article 3 del règim urbanístic transitori del municipi de Dénia, aprovat pel Decret 54/2013, de 26 d'abril, del Consell.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   8002

Data del DOGV
:   17-03-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/2198


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Informació pública del projecte de modificació puntual de l'article 3 del règim urbanístic transitori del municipi de Dénia, aprovat pel Decret 54/2013, de 26 d'abril, del Consell. [2017/2198]  
De conformitat amb el que estableix l'article 83 de la Llei 39/2015, d'1 d'octubre, del procediment administratiu comú de les administracions públiques, dins del procediment de tramitació d'urgència, s'obri un període d'informació al públic per espai de 10 dies hàbils, del projecte de modificació puntual de l'article 3 del règim urbanístic transitori del municipi de Dénia, aprovat pel Decret 54/2013, de 26 d'abril, del Consell.  
En el projecte de modificació, l'article 3 del Decret 54/2013, de 26 d'abril, queda redactat de la manera següent:  
  
«Article 3. Duració dels efectes d'aquest decret  
El present decret estarà en vigor fins al 3 de maig de 2019, llevat que abans d'aquesta data entre en vigor el Pla General de Dénia, moment en què quedarà automàticament derogat.»  
  
El projecte de modificació es pot consultar en les oficines del Servei de Règim Jurídic i Inspecció Territorial de la Direcció General d'Ordenació del Territori, Urbanisme i Paisatge de la Conselleria d'Habitatge, Obres Públiques i Vertebració del Territori (ciutat administrativa 9 d'Octubre, torre 1, c/ Castán Tobeñas, núm. 77, 46168 València), en el Servei Territorial d'Urbanisme d'Alacant, av. Aguilera, 1, 03677 Alacant, i en l'Ajuntament de Dénia, així com en la pàgina web de la Conselleria d'Habitatge, Obres Públiques i Ordenació del Territori, en l'enllaç següent:  
- www.habitatge.gva.es/web/urbanismo  
Durant el termini esmentat, comptador a partir de l'endemà de la publicació d'aquest anunci, qualsevol persona física o jurídica podrà formular al·legacions o observacions, les quals s'hauran de dirigir al Servei de Règim Jurídic i Inspecció Territorial (ciutat administrativa 9 d'Octubre, torre 1, c/ Castán Tobeñas, núm. 77, 46013 València).  
  
València, 8 de març de 2017. El director general d'Ordenació del Territori, Urbanisme i Paisatge: José Luis Ferrando Calatayud.